
Rahandusministri 29. novembri 2010. a määruse nr 60 „Tulumaksuseadusest, sotsiaalmaksuseadusest, kogumispensionide seadusest ja töötuskindlustuse seadusest tulenevate deklaratsioonide ja tõendite vormide kinnitamine ning nende täitmise ja esitamise korrad” muutmine



Määrus kehtestatakse tulumaksuseaduse § 40 lõigete 5 ja 6, § 50 lõike 9, § 521 lõike 14, § 54 lõike 3, § 56 lõike 3, § 561, § 562 lõike 2, § 563, § 564 lõike 2, § 565, § 571 lõike 6, sotsiaalmaksuseadus § 9 lõike 7, töötuskindlustuse seaduse § 42 lõike 2 ning kogumispensionide seaduse § 11 lõike 12 punktide 1 ja 2 alusel.

[bookmark: para1]§ 1.  Rahandusministri 29. novembri 2010. a määruse nr 60 „Tulumaksuseadusest, sotsiaalmaksuseadusest, kogumispensionide seadusest ja töötuskindlustuse seadusest tulenevate deklaratsioonide ja tõendite vormide kinnitamine ning nende täitmise ja esitamise korrad” tehakse järgmised muudatused:

1) määruse pealkiri sõnastatakse järgmiselt:
„Tulumaksuseadusest, sotsiaalmaksuseadusest, kogumispensionide seadusest ja töötuskindlustuse seadusest tulenevate deklaratsioonide ja tõendite andmekoosseisude kinnitamine ning nende täitmise ja esitamise korrad”;
2) paragrahvi 1 punkt 2 sõnastatakse järgmiselt:
„2) TSD lisa 1 „Tulu- ja sotsiaalmaksu ning kohustusliku kogumispensioni makse ja töötuskindlustusmakse deklaratsiooni andmekoosseis” (lisa 2);
3) paragrahvi 1 punkt 9 sõnastatakse järgmiselt:
„9) ESD „Erijuhtude sotsiaalmaksu ja kohustusliku kogumispensioni täiendava sissemakse  deklaratsiooni andmekoosseis” (lisa 9);

4) lisa 2 ja 9 kehtestatakse uues sõnastuses (lisatud).

5) lisa 3 tunnistatakse kehtetuks. 



[bookmark: para2]§ 2.  Määrus jõustub 1. detsembril 2026. a.

Lisa 1 TSD lisa 1 „Tulu- ja sotsiaalmaksu ning kohustusliku kogumispensioni makse ja töötuskindlustusmakse deklaratsiooni andmekoosseis”
Lisa 2 ESD „Erijuhtude sotsiaalmaksu ja kohustusliku kogumispensioni täiendava sissemakse  deklaratsiooni andmekoosseis ”


































Rahandusministri 29. novembri 2010. a määruse nr 60 
„Tulumaksuseadusest, sotsiaalmaksuseadusest, kogumispensionide seadusest ja 
töötuskindlustuse seadusest tulenevate deklaratsioonide ja 
tõendite andmekoosseisu kinnitamine ning nende täitmise ja esitamise korrad“ 
Lisa 2 

TSD lisa 1

Tulu- ja sotsiaalmaksu ning kohustusliku kogumispensioni makse ja töötuskindlustusmakse deklaratsiooni andmekoosseis


1. Maksukohustuslase andmed:			
1.1 Registri- või isikukood;  	
1.2 Nimi või ees- ja perekonnanimi.  
	
2. Maksustamisperioodi andmed:		
2.1 Alguskuupäev;  
2.2 Lõppkuupäev. 

3. Väljamakse andmed:			
3.1 Väljamakse saaja andmed:
3.1.1 Isiku- või registrikood või mitteresidendi kood.
3.1.2 Nimi või ees- ja perekonnanimi.	
3.1.3 Maksuresidentsuse riik.
3.2 Väljamakse üldandmed:
3.2.1 Arvestuse kuupäev - kuupäev, millal arvutati välja väljamakse summa koos maksude ja maksetega, juhul kui see erineb väljamakse kuupäevast
3.2.2 Väljamakse kuupäev 
3.2.3 Esialgse väljamakse kuupäev - tagasimakse või tagastamise aluseks oleva algse väljamakse kuupäev
3.2.4 Väljamakse brutosumma 
3.2.5 Väljamakse liik 
3.3 Väljamakse maksustamist mõjutavad lisaandmed:
3.3.1 Töötamise riik - töötamise (asukoha) riik märgitakse juhul, kui isikule on väljastatud A1 tõend. Töötasude puhul märgitakse töö tegemise riik, juhtorgani liikme tasude korral ettevõtte asukoha riik
3.3.2 Tõendi A1väljastanud riik 
3.3.3 Laevapere liikme sotsiaalkindlustusriik - laevapere liikme kodakondsusriik või riik, kus isik seaduslikult elab või sotsiaalkindlustuslepinguriik
3.4 Väljamakse maksustamisandmed:
3.4.1 Sotsiaalmaksuga maksustatav väljamakse summa -
3.4.2 Sotsiaalmaksu vähenduse summa seoses osalise või puuduva töövõimega -sotsiaalmaksuga maksustatavalt väljamakselt maha arvatud osalise või puuduva töövõimega isiku tasu osa, millelt tööandja esitatud taotluse alusel maksab sotsiaalmaksu Eesti Töötukassa ja mille võrra vähendatakse sotsiaalmaksuga maksustatavat töötasu.
3.4.3 Sotsiaalmaksu suurenduse summa - näidatakse sotsiaalmaksuga maksustatava tasu suurendus juhul, kui sotsiaalmaksu ei arvestata mitte tegelikult väljamakselt, vaid sotsiaalmaksu kuumääralt vastavalt SMS § 2 lõigetele 2, 21 , 22 või 3 ja rahandusministri 15.03.2013 määruses nr 17 „Sotsiaalmaksu arvestamise ning sotsiaalmaksu andmete Sotsiaalkindlustusametile ja Tervisekassale väljastamise kord“ sätestatule. 
3.4.4 Sotsiaalmaksu vähenduse summa - näidatakse töötajale või ametnikule maksustamisperioodil makstud tasu vähendus seoses sellega, et töötasu makstakse tasu väljamaksmiseks kokku lepitud kuule järgneva(te)l kuu(de)l ning tasu väljamaksmiseks kokku lepitud kuu eest oli kuumääralt sotsiaalmaks eelnevalt deklareeritud (rahandusministri 15.03.2013 määruse nr 17 „Sotsiaalmaksu arvestamise ning sotsiaalmaksu andmete Sotsiaalkindlustusametile ja Tervisekassale väljastamise kord“ § 3 lõige 2). 
3.4.5. Tagastatud või tasaarvestatud sotsiaalmaksuga maksustatava summa vähendus seoses sotsiaalmaksu miinimumkohustuse säilimisega - näidatakse tagastatud sotsiaalmaksuga maksustatud väljamakse vähendus ning täidetakse juhul, kui esialgse väljamakse tegemise kuu maksustamisperioodil säilib tööandjal sotsiaalmaksu miinimumkohustus ning tal puudub seetõttu õigus tagastatavalt väljamakselt arvestatud sotsiaalmaksu või selle osa tagasisaamisele
3.4.6 Maksuvaba tulu liik
3.4.7 Maksuvaba tulu summa 
3.4.8 Tulumaksu määr (%) - mitteresidendile tehtud väljamaksete puhul  näidatakse väljamaksele kohalduv tulumaksu määr  (residentsustõendi olemasolul maksulepingust tulenev  maksumäär) .
3.4.9 Laeva IMO number – näidatakse juhul, kui laevapere liikmele tehakse väljamakse töötamise eest laeval, mis vastab TuMS § 13 lõikes 5 või 6 sätestatud tingimustele. 
3.5 Väljamakselt arvestatud ja kinnipeetud maksud ja maksed:
3.5.1 Sotsiaalmaksu summa 
3.5.2 Kinnipeetud kohustusliku kogumispensioni makse summa	 
3.5.3 Kinnipeetud töötuskindlustusmakse summa	 
3.5.4 Tööandja töötuskindlustusmakse summa 
3.5.5 Kinnipeetud tulumaksu summa 












Rahandusministri 29. novembri 2010. a määruse nr 60 
„Tulumaksuseadusest, sotsiaalmaksuseadusest, kogumispensionide 
seadusest ja töötuskindlustuse seadusest tulenevate deklaratsioonide ja
 tõendite andmekoosseisu kinnitamine ning nende täitmise ja esitamise korrad“ 
Lisa 9 

ESD


Erijuhtude sotsiaalmaksu ja kohustusliku kogumispensioni täiendava sissemakse  deklaratsiooni andmekoosseis

1. Maksukohustuslase andmed:		
1.1 Registrikood 	
1.2 Nimi või ees- ja perekonnanimi 
	
2. Maksustamisperioodi andmed:		
2.1 Alguskuupäev
2.2 Lõppkuupäev 

3. Väljamakse saaja andmed:
3.1 Isikukood
3.2 Ees- ja perekonnanimi 

4. Väljamakse üldandmed:
4.1 Kohustuse alguskuupäev
4.2 Kohustuse lõppkuupäev

5. Väljamakselt arvestatud maksud:
5.1 Erijuhtude sotsiaalmaksu summa
5.2 Kohustusliku kogumispensioni täiendav sissemakse summa

